open-index/open-wikipedia-markdown huggingface dataset:
Pamukkale

**Pamukkale** on Lounais-Turkissa sijaitseva luonnonilmiökohde. Se sijaitsee aivan Denizlin ulkopuolella. Nimi ”Pamuk-kale” tarkoittaa suomeksi käännettynä ”Puuvillalinnaa”.

Pamukkale muodostuu korkeasta pengermaastosta, joka koostuu vitivalkoisista kalkkikivikerroksista. Lämmin (35-50 astetta), kalkkipitoinen vesi virtaa hitaasti alas 100 metriä korkeata kiviseinämää, muodostaen valkoisia tasanteita, tippukiviä ja vesialtaita. Pohjaveden vähennyttyä (asutus ja hotellit kuluttavat vettä), ovat portaat muuttuneet ruskeiksi.
 

Pamukkale on Turkin suosituimpia retkikohteita. Suuret kävijämäärät ovat tuhonneet aluetta. Valkoiset kalliot ovat likaantuneet ja tummuneet. Nykyisin kalkkikivitasanteilla kävely tai altaissa kylpeminen on kiellettyä. Valkoisuutta pyritään ylläpitämään ohjaamalla vettä eri paikkoihin. Pienellä alueella on mahdollisuus kävellä matalissa altaissa (vuonna 2016).

Uiminen on mahdollista Kleopatra-altaassa, johon mineraalipitoista, +35-asteista vettä johdetaan. Vedellä uskotaan olevan monia ihotauteja ja sydänsairauksia parantavia vaikutuksia. Veden uskotaan myös nuorentavan. Kleopatran allas on hyvin erityislaatuinen. Vesi on kristallinkirkasta ja altaan pohjalla on Kleopatran aikaisia, 2&nbsp;000 vuotta vanhoja pylväitä ja pilareita.

Huipulla sijaitsee antiikin ajan Hierapoliin kaupungin arkeologinen alue. Hierapolis-Pamukkale valittiin kulttuuriarvojen perusteella Unescon maailmanperintöluetteloon vuonna 1988.

## Lähteet

## Aiheesta muualla
Olympique Alès

**Olympique Alès** on ranskalainen jalkapalloseura, joka on perustettu vuonna 1923 eteläranskalaisessa Alèsin kaupungissa, silloin nimellä *Olympique Alésien*. Se syntyi kolmen alèsilaisjoukkueen, Red Starin, Boxingin ja C.S. des Cheminots'n yhdistyttyä. OA ehti 30- ja 50-lukujen aikana pelata kuusi kautta Ranskan ylimmällä sarjatasolla, ja vuonna 1957 se nousi sinne voittamalla toiseksi korkeimman sarjatason, Ligue 2:n mestaruuden.

Olympique Alès ajautui konkurssiin ensimmäisen kerran vuonna 1961. Jäljelle jäänyt amatööriseura yhdistyi vuonna 1963 Cévennes Sportin kanssa, joten kun joukkue palasi jalkapalloympyröihin vuonna 1970, se tunnettiin nimellä *Olympique Alès-en-Cévennes*. OA sai ammattilaisstatuksen takaisin vasta vuonna 1993, mutta vain menettääkseen sen uudestaan neljä vuotta myöhemmin. Lopulta vuonna 2003 seura ajettiin toistamiseen konkurssiin. Tällä hetkellä seura pelaa Ranskan viidennellä sarjatasolla amatöörijoukkueena.
Röylä

**Röylä** () on Espoon kaupunginosa. Röylä sijaitsee Pohjois-Espoossa Bodominjärven pohjoispuolella. Röylässä oli vuoden 2023 lopussa 375 asukasta. Asukkaiden keski-ikä on 56,6 vuotta.

Suurimmaksi osaksi Röylä muodostuu pelloista ja metsästä. Röylässä on löydetty monia kivikautisia asuinpaikkoja. Alueen rakennuskanta on lähes täysin erillisiä pientaloja.

Röylässä on yksi ruotsinkielinen koulu, Rödskogs skola. Aivan koulun vieressä on Snettansin maatila. Lisäksi Röylässä on useita hevostiloja, joissa toimii ratsastuskouluja. Röylän eteläosassa sijaitsee alun perin upseerikartanoksi perustettu Hovgård.

Pohjois-Espoon alueella toimii vuonna 1971 perustettu Röylän ja Bodomin Seudun omakotiyhdistys ry..

Röylän länsiosassa on useita pieniä ja pienehköjä järviä, kuten Häkläjärvi, Sorvalampi, Hepolampi ja Igelträsk. Velskolan Pitkäjärven itäinen osa kuuluu Röylään. Velskolaan kuuluu ainoastaan Pitkäjärven luoteinen osa; luoteisrannalta itään työntyvät niemet ulottuvat virallisen kaupunginosajaon mukaan Röylän alueelle.

## Nimi
Röylän nimen taustalla on Gammelgårdin takamailla sijainnut *Rödskogin* kylä. Nimi voi olla peräisin joko Lohjan Röylästä tai se voi olla lyhentymä ruotsinkielisestä ilmauksesta *rödjad skog*, joka merkitsee raiviota tai kaskettua aluetta. Suomenkielinen vastine lienee kulkenut ruotsinkielisen rinnalla pitkään, mutta asiakirjoihin vastinetta ei ole kirjattu. Kylännimeksi nimipari Röylä – Rödkskog vahvistettiin 1965 ja kaupunginosannimeksi vuonna 1982.

## Historia
Rödskogin kylä oli 1500-luvulla kahdeksantaloinen kylä Gammelgårdin takamailla. 1600-luvulta peräisin olevia alueen taloja ovat Röylän Hovi, Buus, Nyby ja Neppers, jotka ovat olemassa edelleen. Kaupunginosaksi kasvaessaan Snettansin kylä on sulautunut Röylään.

## Väestö
### Väkiluvun kehitys

## Lähteet
*

### Viitteet
FC Nancy

**FC Nancy** on ranskalainen jalkapalloseura, joka perustettiin vuonna 1901 ja lakkautettiin vuonna 1965. Se kävi kahdesti Ligue 1:ssä, ja eteni myös kahdesti Ranskan Cupin eli Coupe de Francen finaaliin, häviten kuitenkin molemmilla kerroilla. Nancyn kaupungin nykyinen jalkapallon ykkösseura on AS Nancy-Lorraine.
MTV Video Music Awards

**MTV Video Music Awards** on Music Televisionin palkintogaala, jossa palkitaan vuoden parhaat musiikkivideot. Tapahtuma järjestettiin ensimmäisen kerran vuonna 1984. 

Video Music Awardsien tapahtumapaikka vaihtelee joka vuosi. Vuonna 2005 ne pidettiin Miamissa, American Airlines Arenalla, ja gaalan isäntänä toimi tuolloin laulaja P. Diddy (Sean Combs). Vuonna 2004 gaala pidettiin Los Angelesissa ja 2003 New Yorkissa. Vuonna 2011 tapahtuma järjestettiin Los Angelesin Nokia Theatressa.

Voittajille annettava pysti kuvaa astronauttia kuussa. Palkinto tunnettiin aiemmin nimellä "Moonman" ja vuodesta 2017 asti palkintoa on kutsuttu sukupuolineutraalisti nimellä "Moon Person". 

Eniten palkintoja on voittanut Beyoncé, 26 kappaletta. Madonna on toisella sijalla 20 palkinnolla.

## Järjestäjäkaupungit

## Kategoriat
### Nykyiset
* Video of the Year
* Best Male Video
* Best Female Video
* Best New Artist
* Best Pop Video
* Best Rock Video
* Best Hip-Hop Video
* Best Dance Video
* Best Collaboration
* Breakthrough Video
* Best Direction in a Video
* Best Choreography in a Video
* Best Special Effects in a Video
* Best Art Direction in a Video
* Best Editing in a Video
* Best Cinematography in a Video
* MTV Video Vanguard Award

### Entiset
* Best Overall Performance in a Video (1984–1987)
* Most Experimental Video (1984–1987; nykyisin nimellä Breakthrough Video)
* Best Concept Video (1984–1988)
* Best Stage Performance in a Video (1984–1989)
* Best Post-Modern Video (1989–1990)
* Best Long Form Video (1991)
* Best Alternative Video (1991–1998)
* Best Artist Website (1999)
* Best Video from a Film (1987–2003)
* International Viewer's Choice (1989–2003)
* Best R&B Video (1993–2006)
* Best Rap Video (1989–2006)
* MTV2 Award (2001–2006)
* Viewer's Choice (1984–2006)
* Best Video Game Soundtrack (2004–2006)
* Best Video Game Score (2006)
* Ringtone of the Year (2006)
* Best Group Video (1984–2007)
* Quadruple Threat of the Year (2007)
* Monster Single of the Year (2007)
* Best UK Video (2008)
* Best Video (2009)

## Lähteet

## Aiheesta muualla
MTV Video Music Awardsin kotisivut
Akryyli

**Polymetyylimetakrylaatti** (PMMA), puhekielessä **akryyli** tai **pleksilasi**, on synteettinen polymeeri. Akryyli on hyvin valoa läpäisevä muovi, minkä vuoksi sitä käytetään esimerkiksi valomainoksissa ja akvaarioissa, sekä rakennusmateriaalina erikoisikkunoissa ja -kaiteissa. Akryyliä käytetään myös maaleissa  (akrylaattilateksit) ja biomateriaalina, esimerkiksi tekohampaissa sekä dispersiopäällysteisissä pahvipakkauksissa elintarvikekäytössä, pakasteissa ja nestekartongeissa. 

Akryyliä voidaan helposti muovata jo noin 100&nbsp;°C:n lämpötilassa, joten se ei sovellu kuumiin olosuhteisiin. Akryylin absoluuttinen taitekerroin on 1,491. Polymetyylimetakrylaatin kemiallinen kaava on [C5H8O2]n ja CAS-numero 9011-14-7. Aine valmistetaan polymeroimalla metyylimetakrylaattia (C5H8O2).

Sana **pleksi** tulee muovivalmistajan Röhm GmbH:n (Degussa Gruppe) omalle akryylivalmisteelleen 1930-luvulla antaman *Plexiglas* tuotemerkin mukaan. Amerikassa tuotenimen omistaa Altuglas International (Arkema Gruppe). 

## Katso myös

*Polykarbonaatti
*Akryyliväri

## Aiheesta muualla

*Valuatlas: Polymetyylimetakrylaatti (PMMA)  (pdf)
Nîmes Olympique

**Nîmes Olympique** on ranskalainen jalkapalloseura, joka on perustettu vuonna 1937 Lounais-Ranskan Nîmesissä. Se on historiansa aikana sijoittunut peräti viidesti toiseksi Ranskan korkeimmalla sarjatasolla Ligue 1:ssä, mutta mestaruutta se ei ole koskaan voittanut. Se on myös pelannut kolmesti Coupe de Francen finaalissa voittamatta turnausta kertaakaan. Joukkueen lempinimi on *Les Crocodiles*, krokotiilit.

Nîmes Olympiquen edeltäjä oli Henri Monnierin vuonna 1901 perustama **Sporting Club Nîmois** (SCN). Talousongelmien takia SCN lopetti toimintansa vuonna 1937. Paikallisten liikemiesten ansiosta seura muutti Lozère-Gardin alueelle Nîmesissä ja muutti nimensä Nîmes Olympiqueksi.

Seura pitää majaansa Nîmes'n kaupungista Gardin departementista. Se sai uuden stadionin Stade des Costières de Nîmesin 15. helmikuuta 1989. 

Eric Cantona pelasi Nîmesissä 16 ottelua vuonna 1991.

Kaudeksi 2018–2019 Nîmes nousi pääsarjaan ensimmäistä kertaa 25 vuoteen.

## Saavutukset
* Coupe de France
**Finaali: 1958, 1961, 1966
* Ligue 2-mestaruudet: 1 (1950)
* Coupe des Alpes: 1972

## Lähteet

## Aiheesta muualla

* Joukkueen viralliset sivut
Ametisti

**Ametisti** on korukivenä käytetty violetti kvartsimuunnos. Sen nimi on peräisin muinaiskreikan sanoista ἀ a- ("ei") ja μέθυστος methustos ("myrkytys"), joka on viite uskomukseen, että se suojelee omistajaansa päihtymykseltä; muinaiset kreikkalaiset pitivät ametistia yllään ja tekivät siitä juoma-astioita. 

Lapissa Luostolla Lampivaarassa sijaitsee ametistikaivos, jota pitää yllä Kaivosyhtiö Arctic Ametisti Oy. Suomen suurin yksittäinen ametistikide Pelkosenniemen Lampivaarasta läheltä Luostoa on löytynyt 1980-luvun lopulla. Suuri ametistikide on mitoiltaan 18 cm × 13 cm × 16 cm ja painoa sillä on noin 3,7 kg.

## Tietoja
* Väri: vaaleanvioletista tummanviolettiin
* Transparenssi: läpinäkyvä, läpikuultava
* Tiheys: 2,63–2,65
* Kovuus: pp
* Kemiallinen rakenne: SiO2 + (Al, Fe, Ca, Mg, Li, Na)


## Kemiallinen rakenne
1900-luvulla ametistin värin katsottiin johtuvan siitä, että se sisältää mangaania. Koska sitä pystyy suuresti muuttamaan lämmöllä, jotkut asiantuntijat kuitenkin uskoivat värin johtuvan eloperäisistä lähteistä. Rautatiosyanaattia ehdotettiin ja rikin väitettiin löydettävän siitä. Uudempi tutkimus on osoittanut ametistin värin johtuvan rautaepäpuhtauksista.

Altistus lämmölle muuttaa ametistin keltaiseksi ja suuren osan keltaisesta kvartsista ja savukvartsista sanotaan olevan vain "palanutta ametistia". Keinotekoisesti lämpökäsiteltyä ametistia yritetään usein myydä sitriininä. 

Keinotekoisen ja luonnollisen ametistin kemialliset ja fyysiset ominaisuudet ovat niin samanlaisia, ettei niitä pysty erottamaan täydellisellä varmuudella ilman edistynyttä gemmologista koetta.

## Sävy

Ametistin ensisijainen sävy on vaaleanpunaisenvioletista tummanviolettiin. Toissijaisena sävynä siinä saattaa näkyä punaista tai sinistä tai molempia. Ihanteellisessa laadussa on suunnilleen 75–89 % violettia ja 15–20 % sinistä ja (valonlähteestä riippuen) punaista sävyä.

## Lähteet

## Aiheesta muualla

* Lampivaaran ametistikaivoksen sivusto
* Mindat: Amethyst 
* Gemdat.org: Amethyst 
* http://tampereenkivikerho.fi/images/Lehdet/mineralia_1_2013_nettijulkaisu.pdf  Lampivaaran ametistiesiintymän löytyminen 1985
Red Star

**Red Star FC** on ranskalainen jalkapalloseura Saint-Ouenista. Seura pelaa kaudella 2024–25 toiseksi korkeimmalla sarjatasolla Ligue 2:ssa. Seura on perustettu vuonna 1897. Seuran kotikenttä on Stade Bauer. 

Seura on yksi Ranskan jalkapallohistorian vanhimpia seuroja, ja sen menestysvuodet ajoittuivat 1900-luvun alkupuolelle.

## Saavutukset
* Cup-mestaruudet: 5 (1921, 1922, 1923, 1928, 1942)
* Ligue 2-mestaruudet: 2 (1934, 1939)

## Lähteet

## Aiheesta muualla

* Joukkueen viralliset sivut
FC Rouen

**FC Rouen** on ranskalainen jalkapalloseura, joka on perustettu vuonna 1899 Luoteis-Ranskan Rouenissa. Se voitti Ranskan pääsarjan kahdesti toisen maailmansodan aikana, mutta näinä vuosina voitettuja mestaruuksia ei nykyisin noteerata virallisissa yhteyksissä. Joukkueen lempinimi on  ().

## Saavutukset
* Ligue 2-mestaruudet: 1 (1936)

## Aiheesta muualla
* Joukkueen viralliset sivut
Kasvot

**Kasvot** ovat ihmisen pään etuosan alue otsasta leukaan, jossa sijaitsevat myös silmät ja kulmakarvat, nenä, suu ja posket.

## Viestinnällinen merkitys
Kasvot ovat tärkeä osa sekä ihmisen verbaalista että nonverbaalista kommunikaatiota: paitsi että puhe muodostetaan osin suulla ja huulilla, myös kasvojen muilla lihaksilla muodostetut ilmeet vaikuttavat viestin tulkintaan. Ilmeet myös vaikuttavat suoraan ääneen: ihminen tunnistaa äänen perusteella hymyilevän ihmisen ilmeen. Ilmeet voivat olla hallittavissa, mutta koska ne ovat lajityypillisiä ja syntyvät usein suorina reaktioina, niillä on usein samoja merkityksiä koko maailmassa.

## Lihaksia

Kasvojen tärkeimpiä lihaksia toimintoineen ovat:
* takaraivo-otsalihas kohottaa silmäkulmia
* kulmakarvojen rypistäjälihas vetää kulmakarvat yhteen ja rypistää otsan alaosaa
* nirsolihas vetää kulmakarvat alas ja yhteen
* silmän kehälihas sulkee silmäluomen
* nenän supistajalihas sulkee sieraimet
* nenän laajentajalihas levittää sieraimia
* iso poskipäälihas vetää suupieltä ylös ja ulos
* hymylihas vetää suupieltä ulos
* suupielen alasvetäjälihas laskee suupieltä
* pieni poskipäälihas kohottaa ylähuulta
* leuankärkilihas kohottaa ylähuulta ja rypistää leukaa
* ylähuulen kohottajalihas vetää ylähuulta ylös ja ulos
* suun kehälihas kaventaa suuta ja mutristaa huulia
* ohimolihas kohottaa alaleukaa
* ulompi puremalihas kohottaa alaleukaa ja sulkee suun
* alahuulen alasvetäjälihas vetää alahuulta alas

## Kehitys
Kasvojen alaosan kehitykseen vaikuttaa paljon se, mitä ihminen syö lapsena yhdeksän kuukauden ja kolmen vuoden iän välillä. Lapselle, joka joutuu pureskelemaan ruokansa, kehittyy vahvempi ja suurempi leuka kuin mitä hänelle kehittyisi, jos hän söisi vain pehmeitä ruokia, jotka eivät vaadi puremalihasten käyttöä. Jos ihmisen leuka jää alikehittyneeksi, hänen hampaansa eivät aina mahdu suuhun vaan kasvavat ristiin. Alikehittynyt leuka jättää myös kasvojen lihakset heikoiksi. Leuan kehityksen kannalta hyviä ruokia ovat esimerkiksi tuoreet hedelmät ja vihannekset, pähkinät ja liha. Huonoja ruokia ovat jalostetut ja prosessoidut, pehmeät ruoat sekä mehut.

## Lähteet

## Aiheesta muualla
Sergei Zubov

**Sergei Aleksandrovitš Zubov** (, s. 22. heinäkuuta 1970 Moskova, Neuvostoliitto) on venäläinen jääkiekkovalmentaja ja entinen puolustaja. Zubov voitti pelaajaurallaan kaksi Stanley Cupia: New York Rangersissa vuonna 1994 ja Dallas Starsissa vuonna 1999. Vuoden 1992 talviolympialaisissa Albertvillessä Zubov voitti kultaa Itsenäisten valtioiden yhteisön ja Georgian muodostamassa yhdistyneessä joukkueessa.

Zubov voitti Neuvostoliiton alle 20-vuotiaiden maajoukkueessa kultaa 1989 ja hopeaa 1990. New York Rangers varasi Zubovin vuoden 1990 varaustilaisuuden viidennellä kierroksella. Tulokaskaudellaan hän pelasi 49 ottelua tehden niissä yhteensä 31 tehopistettä. Hyvä tahti jatkui myös seuraavalla kaudella, jolloin hän teki runkosarjassa 12 maalia ja 77 syöttöpistettä. 

Zubov jatkoi hyviä otteitaan Rangersissa, mutta elokuussa 1995 hänet siirrettiin Petr Nedvědin kanssa Pittsburgh Penguinsiin vaihdossa Luc Robitailleen ja Ulf Samuelssoniin. Zubov vietti vain yhden kauden Pittsburghissa ja kesällä 1996 Pittsburgh vaihtoi hänet Kevin Hatcheriin Dallas Starsin kanssa. 30. heinäkuuta 2009 Zubov päätti jättää NHL:n ja teki sopimuksen KHL-seura SKA Pietarin kanssa.

Hyökkäävänä puolustajana tunnettu Zubov pelasi 16 kautta kestäneellä NHL-urallaan 1&nbsp;068 runkosarja- ja 164 pudotuspeliottelua. Tehopisteitä hän teki runkosarjassa yhteensä 771, 152 maalia ja 619 syöttöpistettä, ja pudotuspeleissä 117, 24 maalia ja 93 syöttöpistettä. Hän pelasi urallaan kolmesti ssa, vuosina 1998, 1999 ja 2000, ja tuli vuonna 2006 valituksi . 

SKA Pietarissa Zubov pelasi yhden kauden ajan. Hän oli tuolla kaudella (2009–2010) KHL:n eniten pisteitä tehnyt puolustaja, tuli valituksi liigan ensimmäiseen tähdistökentälliseen ja pelasi liigan tähdistöottelussa. 

Pelaajauransa jälkeen Zubov aloitti jääkiekkovalmentajana. Hän toimi kaudella 2011–2012  SKA Pietarin apuvalmentajana ja siirtyi ennen kautta 2012–2013 TsSKA Moskovan apuvalmentajaksi.

29. tammikuuta 2022 Stars jäädytti Zubovin käyttämän pelinumeron 56.

## Lähteet
*
*

### Viitteet

## Aiheesta muualla
*
Akryylinitriilibutadieenistyreeni

**ABS** eli **akryylinitriilibutadieenistyreeni** ((C8H8· C4H6·C3H3N)x) on eräs kestävä muovilaatu. Se on jäykkää mutta kevyttä, ja hinnaltaan varsin edullista. Niinpä sen käyttökohteita ovat muun muassa erilaiset kypärät, kotitalous- ja konttorikoneet, kotelot, Lego-palikat, putket ja profiilit sekä veneet. ABS-muovia käytetään myös henkilöautojen korien helmoissa ja puskureissa polykarbonaatin sekoitteena PC/ABS. Lisäksi tietokoneiden ja tulostinten rungot ovat tavallisesti ABS-muovia.

ABS-muovin monomeerit ovat akryylinitriili, butadieeni ja styreeni.

ABS-muovilla on hyvä sitkeyden, jäykkyyden ja sulajuoksevuuden yhdistelmä sekä hyvä pinnanlaatu ja kiilto. Sen jännityssäröilyherkkyys on vähäisempi kuin polystyreenillä. ABS-muovilla on myös pieni staattinen sähköisyys ja se kestää hyvin heikkoja happoja ja emäksiä.

ABS-muovia käytetään myös 3D-tulostamisessa. Käytettäessä ABS-muovia 3D-tulostamisessa, prosessissa syntyy lievästi myrkyllisiä kaasuja, joten prosessissa tarvitaan hyvin ilmastoitu tai suljettu 3D-tulostusympäristö.

Yhden ABS-kilon valmistamiseen tarvitaan kaksi kiloa raakaöljyä. Suurin ABS:n tuottaja on Chi Mei Taiwanissa. ABS-muovin yksi kauppanimi on Cycolac.

## Katso myös
* Akryylinitriili
* Butadieeni
* Styreeni

## Lähteet
Ennenpyhitettyjen lahjain liturgia

**Ennenpyhitettyjen lahjain liturgia** eli **EPL**, myös  **paastoliturgia**, on ortodoksisessa kirkossa jumalanpalvelus, joita toimitetaan pääsiäistä edeltävän Suuren paaston  aikana silloin kun ei kanonien mukaan voida pitää normaalia liturgiaa. Suuren paaston aikana normaalit liturgiat pidetään yleensä vain sunnuntaisin ja ennenpyhitettyjen lahjain liturgiat (eräin poikkeuksin) arkipäivinä.

Perimätiedon mukaan Rooman paavi Gregorios Dialogos matkustaessaan Konstantinopolissa kirjoitti silloin yleisesti toimitettavan paastoliturgian ylös.

Ennenpyhitettyjen lahjain liturgioita pidetään paaston aikana arkipäivinä, yleensä keskiviikkona ja perjantaina, koska Suuren paaston aikana katsotaan ihmisten tarvitsevan palveluksia ja mahdollisuuden osallistua eukaristiaan normaalia enemmän. Ennenpyhitettyjen lahjain liturgiassa ei valmisteta ehtoollistarvikkeita, vaan ehtoolliseen käytetään edellisenä sunnuntaina siunattuja ehtoollislahjoja, jotka jaetaan ehtoollispalveluksen yhteydessä. 

Ennenpyhitettyjen lahjojen liturgia on yleissävyltään katumuksentäyteinen; toistuvasti polvistutaan ja kumarretaan usein maahan. Efraim Syyrialaisen paastorukous on olennaisessa asemassa.

## Katso myös
* Liturgia

## Kirjallisuutta
*
## Aiheesta muualla
* Ennenpyhitettyjen lahjain liturgia / Ortodoksi.net
Erkki Karu

**Erkki Karu** (vuoteen 1907 **Erland Fredrik Kumlander**, vuosina 1907–1911 **Erland Kultavaara**; 10. huhtikuuta 1887 Helsinki &ndash; 8. joulukuuta 1935 Helsinki) oli suomalainen elokuvaohjaaja, -käsikirjoittaja ja -tuottaja. Karua pidetään suomalaisen elokuvan peruskiven laskijana, niin taiteellisesti kuin kaupallisestikin.

## Ura

Erkki Karu työskenteli aluksi puhenäyttämöillä Kaarlo Karin kiertueessa ja johdettuaan sen jälkeen omia kiertueita hän jo nuorena ryhtyi harrastamaan filmiä. Valmistettuaan Tampereella vuonna 1919 Frans Ekebomin kanssa lyhyitä elokuvakomedioita Karu perusti Karl Fagerin ja Teuvo Puron kanssa Suomi-Filmin ja myöhemmin T. J. Särkän kanssa Oy Suomen Filmiteollisuuden, Suomen elokuvahistorian kaksi merkittävintä tuotantoyhtiötä. Karu toimi Suomi-Filmissä pääohjaajana sekä tuottajana vuosina 1919–1933 ja Oy Suomen Filmiteollisuudessa vuosina 1933–1935. Hän teki ensimmäiset elokuvafilmatisoinnit Suomen kansallisaarteina pidetyistä teoksista *[[Koskenlaskijan morsian (vuoden 1923 elokuva)|Koskenlaskijan morsian]]* ja *[[Nummisuutarit (vuoden 1923 elokuva)|Nummisuutarit]]*. Trilogia *[[Meidän poikamme]]* (1929–1934) korostaa puolustusvoimien merkitystä Suomessa. Karu kuului Suomen Biografiliiton hallitukseen ja toimi liiton puheenjohtajana 1932–1934. 

## Yksityiselämä
Karu oli naimisissa kiertuenäyttelijä Elli Kylmäsen kanssa. He saivat kaksi lasta, Olavin (1916–1992) ja Sinikan (1917–1994).

Erkki Karu kuoli joulukuussa 1935 aivokalvontulehdukseen. Hänet on haudattu Hietaniemen hautausmaalle Helsinkiin.

## Filmografia
;Pitkät elokuvat

;Lyhytelokuvat

## Lähteet

## Kirjallisuutta
* 

## Aiheesta muualla

* 
* 
* 
* Suomalainen pilvenpiirtäjän suunnittelija, Aamulehti, 15.12.1935, nro 338, s. 25, Kansalliskirjaston digitaaliset aineistot
Ilkka Tuomi

**Ilkka Tuomi** on suomalainen tietojenkäsittelytieteen ja etenkin internetin sekä innovaatioverkostojen tutkija. Hän on julkaissut useita kirjoja ja artikkeleja, joista etenkin Mooren lakia arvosteleva artikkeli *[[First Monday]]* -lehdessä vuodelta 2002 on tunnettu. Tuomi on ollut tutkijana Nokian tutkimuskeskuksessa sekä Euroopan komission yhteisesä tutkimuskeskuksessa (Joint Research Center) Sevillassa. 1980-luvulla Tuomi oli jäsen Sturm und Drang -nimisessä yhtyeessä.

## Lähteet

## Aiheesta muualla
* Ilkka Tuomen henkilökohtainen sivu
Orvo Saarikivi

**Orvo Kullervo Saarikivi** (vuoteen 1905 **Gröhn**; 22. huhtikuuta 1905 Sortavala – 25. elokuuta 1970 Helsinki) oli suomalainen elokuvaohjaaja. Parhaimmillaan Saarikivi oli komediaohjaajana.

## Ura
Saarikivi tähtäsi teatteriuralle ja opiskeli Helsingin konservatorion oopperaluokalla ja kävi myös keskikoulun. Hän aloitti uransa järjestäjä-näyttelijänä Helsingin Kansanteatterissa 1932, toimi Suomi-Filmissä järjestäjänä 1935 ja oli Suomi-Filmin ohjaajana 1937–40 sekä Suomen Filmiteollisuudessa 1940–1946, minkä jälkeen hän toimi Suomi-Filmin lyhytelokuvaosaston johtajana aina kuolemaansa asti. Pitkien näytelmäelokuvien ohjaamista hän pääsi kokeilemaan Maria Jotunin ''Miehen kylkiluun'' toisena ohjaajana vuonna 1936. Vuonna 1941 hän siirtyi kilpailevan yhtiön Suomen Filmiteollisuuden ohjaajaksi. Kaikkiaan hän ohjasi 19 pitkää näytelmäelokuvaa. Saarikiven kahdestoista ja viimeinen ohjaus SF:lle oli *[[Särkelä itte]]*. Hän sanoi kyllästyneensä kuuntelemaan puhetta rahasta, kun olisi pitänyt puhua taiteesta. Vuonna 1947 Saarikivi siirtyi takaisin Suomi-Filmiin ja hän teki sinne yhden pitkän ohjauksen, *[[Hormoonit valloillaan]]* (1948) ja muuten myi "tilaustöitä metreittäin kiinteään hintaan". Hänen johdollaan lyhytelokuvaosastolla valmistui 1946–1969 parisen tuhatta elokuvaa.

Tunnetuimpia Saarikiven ohjauksia ovat neljä Suomisen perhe -elokuvaa eli ns. *Suomisen Olli -sarja* sekä elokuvat *[[Anu ja Mikko (vuoden 1940 elokuva)|Anu ja Mikko]]*, *[[Anna Liisa (vuoden 1945 elokuva)|Anna Liisa]]* ja *Särkelä itte*. Orvo Saarikiven kasvattipoika Martti Saarikivi näytteli *Suomisen Olli* -elokuvissa ja toimi myöhemmin niin ikään elokuvaohjaajana.

## Perhe
Saarikiven vanhemmat olivat kansanedustajat Santeri Saarikivi ja Lyydi Saarikivi (o.s. Pennanen) ja puoliso vuodesta 1936 näyttelijä Aino Lohikoski. Taidehistorioitsija ja Ateneumin taidemuseon johtaja Sakari Saarikivi ja insinööri Paavo Saarikivi olivat hänen veljiään.

## Lähteet
Pekka Parikka

**Pekka Johannes Parikka** (2. toukokuuta 1939 Helsinki – 21. maaliskuuta 1997 Helsinki) oli suomalainen elokuvaohjaaja. Hän teki uransa aikana kuunnelmia, TV-elokuvia ja -ohjelmia, käsikirjoituksia, sekä ohjasi kolme pitkää elokuvaa.

Parikka oli ensimmäistä kertaa mukana isossa elokuvatuotannossa toimiessaan 1968 *[[Täällä Pohjantähden alla (vuoden 1968 elokuva)|Täällä Pohjantähden alla]]* -elokuvan apulaisohjaajana. Vuonna 1973 hän toimi jälleen apulaisohjaajana Edvin Laineen ohjaamassa elokuvassa. Tällä kertaa vuorossa oli *[[Pohjantähti (elokuva)|Pohjantähti]]*. Tämän jälkeen Parikka palasi elokuvien pariin vasta hieman ennen 1980-luvun vaihdetta, ohjaten vuosina 1979–1987 kuusi tv-tuotantoa.

Vuonna 1988 Parikka ohjasi ensimmäisen pitkän teatterielokuvansa, *[[Pohjanmaa (elokuva)|Pohjanmaa]]n*, joka perustui Antti Tuurin samannimiseen romaaniin. Elokuva voitti kolme Jussi-palkintoa, joista Parikka sai yhden ohjauksestaan. *Pohjanmaalle* jaettiin myös kaksi ranskalaista palkintoa. Se sai 1989 Rouenin festivaalin lehdistöpalkinnon, joka oli arvoltaan 100&nbsp;000 frangia, sekä Ranskan elokuvateattereitten liiton 1. palkinnon (Prix ACOR), joka oli arvoltaan 10&nbsp;000 frangia.  

Vuonna 1989 tuli ensi-iltaan Parikan ohjaama *[[Talvisota (elokuva)|Talvisota]]*, joka niin ikään pohjautui Antti Tuurin samannimiseen romaaniin vuodelta 1984. Elokuva sai ensi-iltansa 30. marraskuuta, päivänä, jolloin talvisodassa Helsinkiä ensimmäistä kertaa pommitettiin. Elokuvan oli ensin tarkoitus päästä laajaan levitykseen myös Yhdysvaltoihin. Levityksen suhteen kuitenkin epäonnistuttiin, vaikkakin elokuva sai Euroopassa huomiota voittaen muun muassa ranskalaisen elokuvapalkinnon (Taneli Mäkelän parhaan miesnäyttelijän palkinto Rouenin 3. pohjoismaisilla elokuvafestivaaleilla 1990). Elokuva keräsi noin 650 000 katsojaa. *Talvisota* palkittiin kotimaassa kuudella Jussi-palkinnolla.

Vuonna 1995 Parikka ohjasi TV-elokuvan *Maigret Suomessa* (*Maigret en Finlande*), jonka tuottajamaina olivat Ranska, Sveitsi, Belgia, Tšekki ja Suomi. Parikan kolmas ja viimeinen teatterielokuva oli *[[Tie naisen sydämeen]]* vuodelta 1996.

Vuonna 1997 hän ehti tehdä elokuvasovituksen Laila Hietamiehen romaanista *[[Kannas-sarja|Hylätyt talot, autiot pihat]]*, jonka ohjasi elokuvaksi vuonna 2000 Lauri Törhönen.

Kaikkiaan Parikka voitti kaksi Jussia (parhaan ohjaajan Jussi elokuvista *[[Pohjanmaa (elokuva)|Pohjanmaa]]* ja *[[Talvisota (elokuva)|Talvisota]]*). 

Parikka kuoli 57-vuotiaana vuonna 1997 lyhyen aikaa sairastettuaan. Hänet on haudattu Hietaniemen hautausmaalle Helsinkiin.

## Lähteet

## Aiheesta muualla
* 
*
Rockstar Games

**Rockstar Games** on Take-Two Interactiven kattobrändi usealle pelitalolle. Rockstar Gamesin tunnetuin pelisarja on *[[Grand Theft Auto (pelisarja)|Grand Theft Auto]]*. Muita pelejä ovat muun muassa *[[Midnight Club]]* -autopelisarja, villiin länteen sijoittuva *[[Red Dead]]* -pelisarja, *The Warriors* -elokuvaan perustuva samanniminen peli ja kovan kohun aiheuttanut peli koulukiusaamisesta: *Bully* (Euroopassa nimellä *[[Canis Canem Edit]]*). Rockstar on myös julkaissut *[[Max Payne]]* -pelit. Vaikka monet Take-Twon ostamista studioista ovat menneet Rockstar Gamesin alaisuuteen, monet uusimmista hankinnoista ovat 2K Games -brändin alla.

## Rockstar Gamesin studiot

### Entiset studiot

## Aiheesta muualla
* Profiili MobyGamesissä 
*Rockstar Gamesin viralliset sivut
Diotima

**Diotima** on merkittävässä osassa Platonin dialogissa *[[Pidot (Platon)|Pidot]]*. Siinä Sokrates sanoo, että Diotima oli mantineialainen näkijä ja papitar, joka oli hänen nuoruudessaan opettanut hänelle ”rakkauden filosofiaa”. Sokrates sanoo myös, että Diotima onnistui taivuttelemaan jumalat viivyttämään Ateenaa riivannutta ruttoa kymmenen vuotta.

Vaikka monet Platonin teoksissa esiintyvät henkilöt ovatkin historiallisia henkilöitä, suurimman osan historiallisuutta ei yleensä edes epäillä, paitsi Diotiman. Häneen ei ole viittauksia dialogin ulkopuolella. Platon saattoi olla niin vaikuttunut Aspasian, Perikleen rakastajattaren, älystä ja sukkeluudesta, että halusi kenties perustaa Diotiman hahmon tähän.

Diotiman nimeä on usein käytetty filosofisissa hankkeissa, lehdissä, esseissä ja niin edelleen. Merkittävimpänä sitä on käyttänyt nimimerkkinään 1700-luvulla elänyt Susette Borkenstein Gontard, pankkiiri J. F. Gontardin vaimo. Borkenstein Gontard innoitti saksalaista runoilijaa Friedrich Hölderliniä kirjoittamaan runollisen tai enemmänkin filosofisen romaanin *Hyperion*, joka julkaistiin 1797-1799. Romaanissaan Hölderlin antoi rakkaalleen nimen Diotima, ja tätä käytettiin myös parin kirjeenvaihdossa. Uskotaan yleisesti, että Hölderlinin rakkaus ajoi hänet lopulta mielisairauteen ja kuolemaan.

## Lähteet
* 

## Aiheesta muualla
* Lindemann, Kate (toim.): Diotima of Mantinea *Women Philosophers*
Käsityöläinen

**Käsityöläinen** on ammattilainen, joka valmistaa tai luo aineellisia esineitä osittain tai kokonaan käsin. Nämä esineet voivat olla toiminnallisia tai tiukasti koristeellisia, esimerkiksi huonekaluja, koristetaidetta, veistoksia, vaatteita, elintarvikkeita, taloustavaroita tai työkaluja ja mekanismeja, kuten kellosepän käsintehty kellokoneisto. 

Keskiajalla käsityöläiset jaettiin mestareihin, kisälleihin ja oppipoikiin.

## Katso myös
* Artesaani
Hyperkalvinismi

**Hyperkalvinismi** on yksi kristinuskon protestanttisista suuntauksista. Hyperkalvinismi syntyi kalvinistisessa traditiossa Englannissa 1700-luvun puolessavälissä. Hyperkalvinismin tunnetuimpia edustajia olivat Joseph Hussey (k. 1726), Lewis Wayman (k. 1764) ja John Brine (k. 1765). Hyperkalvinismi on protestanttisen teologian haara, joka kieltää ihmisten yleismaailmallisen velvollisuuden uskoa Kristukseen heidän sielujensa pelastukseksi. Hyperkalvinismia voidaan pitää kalvinismin suuntauksena, vaikkakin sillä on kalvinismin kanssa suuria näkemyseroja.

## Aiheesta muualla
* Hyper-Calvinism
* A Primer on Hyper-Calvinism 
* soli Deo gloria - Kirjoituksia
*Shawn, Ian (2013)
Käsiteollisuus

**Käsiteollisuus** on tuotanto- tai muuta toimintaa, usein pienimittaista, jossa ammatinharjoittaja (apulaisineen) tavallisesti tekee työn alusta loppuun. 

1980-luvulla kotiteollisuutta luotsattiin yrittäjämäisempää suuntaan käsiteollisuudeksi. Määrääväksi tekijäksi muodostui tuotteen laatu. Jo vuosisadan alussa käsiteollisuus käsitteenä ulottui kaupungistuvan yhteiskunnan kaikille alueille, kun taas kotiteollisuus viittasi siihen ympäristöön, missä työtä ennen tehtiin – kotona. Tällä hetkellä kotiteollisuuden ja käsiteollisuuden voidaan katsoa tarkoittavan samaa asiaa. Käsiteollisuudeksi määritellään pääasiassa käsityövälinein harjoitettava tuotantomuoto vastakohtana koneistetulle suurteollisuudelle. Nykyisin käsityö sanana kattanee myös käsiteollisuuden. 

## Lähteet
Kari K. Laurla

**Kari K. Laurla** (27. heinäkuuta 1943 Helsinki – 10. helmikuuta 2006 Sysmä) oli suomalainen heraldikko ja taiteilija. Hän kiinnostui heraldiikasta 1950-luvulla ja perusti vuonna 1970 Liehuvat värit -nimisen heraldiikkalehden sekä suunnitteli lukuisia yhdistysten ja yhteisöjen tunnuksia ja lippuja. 

Laurla kuoli äkilliseen sairaskohtaukseen 10. helmikuuta 2006 62-vuotiaana. Hän oli vakaumukseltaan katolinen.

## Lähteet
Johannes ja Pirkale

__NOTOC__

**Johannes ja Pirkale** (ranskaksi *Johan et Pirlouit*) on sarjakuva, jonka loi belgialainen sarjakuvapiirtäjä Peyo (Pierre Culliford) vuonna 1952. Sarjakuva ilmestyi belgialaisessa *[[Spirou (lehti)|Le Journal de Spirou]]* -lehdessä. Tarinat julkaistiin albumeina, joita ehti ilmestyä 13 kappaletta ennen Peyon kuolemaa. 

Johannes ja Pirkale seikkailevat keskiajan Euroopassa. Johannes on kuninkaan uskollinen palvelija ja hänellä on apurinaan lyhyenläntä, kiivasluontoinen Pirkale, joka ratsastaa vuohella nimeltä Esmeralda.

Vuonna 1958 tarinassa *Kuusistrumffinen huilu* ilmestyivät sivuhahmoiksi pienet siniset strumffit *(schtroumpfs)*, jotka saivat pian oman sarjakuvansa.

## Historia

*Johannes ja Pirkale* oli Peyon suosikkisarja ja hän piirsi sitä itse ilman studionsa apua.

Suomalaisille lukijoille Johannes ja Pirkale sekä strumffit tulivat tutuiksi sarjakuvalehdistä *[[Ruutu (sarjakuvalehti)|Ruutu]]* ja *[[Non Stop]]*. *Non Stopin* kannessa oli lehden logon vieressä kuva Pirkaleesta Esmeraldan selässä. Strumffeista on Suomessa käytetty myös nimityksiä muffet ja smurffit. 

Johanneksen ja Pirkaleen seikkailuja ovat Peyon kuoleman jälkeen jatkaneet muut Studio Peyon kirjoittajat ja piirtäjät. Yvan Delporte, Thierry Culliford ja Alain Maury on merkitty tekijöiksi suomeksikin julkaistuihin albumeihin *Korpin lauma* (Semic 1995, *La horde du Corbeau* 1994) ja *Rotkovuoren trubaduurit* (Semic 1996, alk. *Les troubadours de Roc à Pic* 1995). Albumeja on ilmestynyt edelleen lisää.

## Peyon Johannes ja Pirkale -albumit
# *Le château de Basenhau* 1954 
# *Le maitre de Roucyboeuf* 1954 
# *Le lutin du bois aux roches* 1955 
# *La pierre de lune* 1956 
# *Le serments des Vicking* 1957 
# *La source des Dieux* 1957, *Jumalten lähde* (Non Stop 6-8/1976) 
# *La fleche noire* 1959, *Musta nuoli* (Non Stop 3-6/1977, albumi Otava 1979)
# *Le sire de Montrésor* 1960, *Aarnihovin valtias* (Ruutu 1-9, 1975) 
# *La flute a six schtroumphfs* 1960, *Kuusistrumffinen huilu* (Ruutu 23-29/1975, albumi Otava 1977) 
# *La guerre des sept fontaines* 1961, *Seitsemän Lähteen sota* (Non Stop 23-25/1976, albumi Otava 1978, uusi painos 2009)  
# *L'anneau des Castellac* 1962, *Järvilinnan sormus* (Non Stop 20-22/1977, albumi Otava 1979)  
# *Le pays maudit* 1964, *Strumffien maa* (Non Stop 5-10/1975, albumi Otava 1978)
# *Le sortilège de Maltrochu* 1970, *Sysivuoren kirot* (Ruutu 5-16 1974, albumi Otava 1977)

## Flauryn Johannes ja Pirkale -albumit
#14: *La horde du corbeau* 1994
#15: *Les troubadours de Roc-à-Pic* 1995
#16: *La nuit des sorciers* 1998
#17: *La Rose des sables* 2001

## Aiheesta muualla
* Johannes ja Pirkale. Kimmo Lakoman sarjakuvasivut.
* Johan et Pirlouit . Dupuis.
Etiketti

**Etiketti** (< muinaisransk. *estiquette*, 'lappu') on käyttäytymissäännöstö, joka ohjaa yksilöiden käytöstä ja toimintaa sosiaalisissa tilanteissa. Etiketti voi syntyä eettisistä normeista, tai toisaalta se voi olla puhtaasti muodin ja kulttuurin sanelema. Etiketti antaa kehykset ihmisten vuorovaikutukselle yhteiskunnan tai muiden sosiaalisten ryhmien sisällä ja helpottaa ihmisten kanssakäymistä. Tietyissä tilanteissa, kuten yritysmaailmassa tai arvokkaissa juhlissa, käytetään omia erityisetikettejä. Uusia käyttäytymissääntöjä on syntynyt ohjaamaan toimintaa esimerkiksi internetissä.

Eri tilanteissa käytetään erilaisia etikettejä:
* Pukeutumisetiketti ohjaa ihmisten pukeutumista erilaisissa tilanteissa, joista tyypillisimpiä ovat juhlat ja muut arvokkaat tilaisuudet.
* Käyttäytymisetikettiin kuuluvat säännöt, jotka ohjaavat muun muassa tervehtimistä, esittelyä, puhuttelua ja keskustelua. 
* Ruokailuetiketti tarkoittaa ruokaillessa noudatettavia käytöstapoja, ruokien syömistapoja ja aterioiden kulkua koskevia sääntöjä. Etenkin länsimaissa noudatetaan ranskalaista etikettiä.
* Liike-elämän etiketti eli bisnesetiketti ohjaa ihmisten käyttäytymistä yritysmaailmassa. Etikettiin voidaan lukea yritystilaisuuksissa, kokouksissa, työpaikoilla ja yritysviestinnässä noudatettavat käytössäännöt ja liikesuhteiden normisto.
* Juhlaetiketti
* Netiketti tarkoittaa internetin etikettisääntöjä.

## Lähteet

## Kirjallisuutta
* 
* 
* 
* 
* 
* 
* 

## Aiheesta muualla

* Pukeutumisetikettiopas .
* Käytöstavat ja etiketti. Arlainstituutti.
* Tiina Metso: Tavoistaan teekkari tunnetaan. Teknillisen korkeakoulun ylioppilaskunta 2001. (PDF)
* Vanhat ajat: Etiketti. Kotiliesi.
Aleksandr Tihonov

**Aleksandr Ivanovitš Tihonov** (, s. 2. tammikuuta 1947) on venäläinen ampumahiihtäjä ja nelinkertainen olympiavoittaja.

Tihonov voitti kultamitalinsa samasta lajista, eli miesten ampumahiihtoviestistä, vuoden 1968, 1972, 1976 ja 1980 talviolympialaisista. Hän oli ensimmäinen urheilija, joka voitti talviolympialaisissa saman lajin neljä kertaa peräkkäin. Tihonovin ainoa henkilökohtainen olympiamitali tuli Grenoblessa 1968, kun hän hiihti hopealle 20&nbsp;km:llä.

Tihonov on yksi kaikkien aikojen menestyneimmistä ampumahiihtäjistä. Viiden olympiamitalin rinnalla hänellä on 17 mitalia maailmanmestaruuskisoista. Näistä 11 on kultaisia.

Tihonov valittiin vuonna 2002 Kansainvälisen ampumahiihtoliiton (IBU) varapresidentiksi.

## Mediassa
Vuonna 2025 Tihonov ehdotti, että Suomeen pitäisi hyökätä ydinaseilla, koska Suomi oli mukana kannattamassa Venäjän sulkemista pois kansainvälisistä hiihtokisoista Venäjän hyökkäyksen Ukrainaan takia.

## Aiheesta muualla
*Tihonovin profiili KOK:n sivuilla 
*Aleksandr Tikhonov  Sports Reference LLC.
Taustahäly

**Taustahäly** on signaalin ohessa välittyviä kohteeseen kuulumattomia ääniä. Äänityksissä taustahäly on taustakohinaa. Taustahälyn suhdetta signaaliin sanotaan *signaali-kohina -suhteeksi* (s/n-ratio).

Taustahälyä on esimerkiksi tehtaan koneiden äänet. Taustahälyä on ihmisjoukon puheensorina, joka vaikeuttaa toisen henkilön puheen kuuntelemista.
Taustahälyä voivat olla kotona aukiolevat vastaanottimet, lasten äänet yms.
Paavola

**Paavola** tarkoittaa seuraavia:

## Maantieteelliset
*Paavola, entinen Suomen kunta Pohjois-Pohjanmaalla
*Paavola, entinen Ruukin kunnan taajama (aikaisemmin vuoden 1973 alussa lakkautetun Paavolan kunnan kuntakeskus), nykyisin Siikajoen kunnan taajama.
*Paavola, Forssan kaupunginosa
*Paavola, Hyvinkään kaupunginosa
*Paavola, Kaustisen kylä
*Paavola, Lahden kaupunginosa
*Paavola, Myrskylän Myrskylänkylän kylä
*Paavola, Salon kylä
*Paavola, Lapuan kylä

## Henkilöitä

*Aimo Paavola (1928–1999), pesäpalloilija
*Eliisa Paavola (s. 1976), taidemaalari
*Eero Paavola (1916–2003), opettaja, koulun- ja opistonjohtaja, metsäneuvos
*Erkki Paavola (1903–1983), radiotoimittaja ja Vapaamielisten liiton kansanedustaja
*Frans Vilho Paavola (1875–1910), Turun Sanomien toimitussihteeri ja päätoimittaja
*Jari Paavola (s. 1960), jääkiekkomaalivahti
*Johan Gustaf Paavola (1848–1887), juristi ja Tornion pormestari
*Johannes Paavola (1894–1961), taidemaalari ja kuvaamataidon opettaja
*Jouko Paavola (1909–1972), teatterinjohtaja ja ohjaaja
*Jouko Paavola (1942–2016), sellisti ja sellopedagogi
*Juppo Paavola (1974–2024), rumpali
*Jyrki Paavola (s. 1944), freelance-toimittaja, muusikko, sarjakuvien tekstittäjä ja ravintolayrittäjä
*Lauri Paavola (1906–1988), everstiluutnantti 
*Maija-Leena Paavola (s. 1956), eduskunnan pääsihteeri vuodesta 2016
*Martti Paavola (1898–1990), säveltäjä ja pianopedagogi
*Martti Paavola (1898–1992), sähkötekniikan professori
*Matias Paavola (s. 1994), jalkapalloilija
*Matti Paavola (1786–1859), rukoilevaisuusliikkeen vaikuttaja
*Mauno Paavola (s. 1942), virkamies ja yritysjohtaja, energianeuvos
*Mikko Paavola (s. 1998), seiväshyppääjä
*Minna Paavola (s. 1984), kuulantyöntäjä ja kiekon- ja moukarinheittäjä
*Onni Paavola (1916–1974), pesäpalloilija ja kauppaneuvos
*Paavo J. Paavola (1935–2021), varatuomari ja valtakunnansovittelija 1971–1979
*Pekka Paavola (1933–2023), Tampereen kaupunginjohtaja 1969–1985 ja oikeusministeri 1972
*Pentti Paavola (1923–2020), Haminan palloilijoita edustanut pesäpalloilija
*Pentti Paavola (1930–2020), Jyväskylän Kiriä edustanut pesäpalloilija
*Petteri Paavola (s. 1992), näyttelijä
*Raimo Paavola (1933–2006), taidemaalari ja taidegraafikko
*Raimo Paavola, *Kenraali Vahva*, suomalainen muusikko, Portion Boys -yhtyeen jäsen
*Rodney Paavola (1939–1995), yhdysvaltalainen jääkiekkoilija
*Sami Paavola, taikuri
*Satu Paavola (s. 1970), näyttelijä ja televisiojuontaja
*Silja Paavola (s. 1956), Suomen lähi- ja perushoitajaliitto SuPerin puheenjohtaja
*Tommi Paavola (s. 1965), jalkapalloilija
*Tonja Paavola (s. 1977), jalkapalloerotuomari
*Veli-Erkki Paavola (s. 1967), raviohjastaja
*Vesa Paavola (s. 1947), tietokirjailija ja kolumnisti
*Väinö Paavola (1882–1953), opettaja, päätoimittaja ja kirjakauppias
Gisela (Itävalta)

**Gisela Louise Marie** (12. kesäkuuta 1856 – 27. heinäkuuta 1932) oli Itävallan arkkiherttuatar ja Itävalta-Unkarin keisarin Frans Joosefin tytär.

Gisela oli Frans Joosefin ja Baijerin herttuatar Elisabetin toinen yhteinen lapsi. Kuten hänen vanhemmat sisaruksensa, Giselan kasvatti hänen isoäitinsä, Itävallan arkkiherttuatar ja Baijerin prinsessa Sophie. Gisela meni vain 15-vuotiaana naimisiin Baijerin prinssi Leopoldin kanssa. Giselasta tuli ensimmäistä kertaa isoäiti vain 36-vuotiaana, paljon ennen kuin hän oli suunnitellut. 

Gisela kuoli Baijerin pääkaupungissa Münchenissä 27. heinäkuuta 1932 ja hänet on haudattu Müncheniin Mikaelin kirkkoon.

## Lähteet

## Aiheesta muualla
Kari Leppänen

**Kari Tapio Leppänen** (s. 1945 Helsinki) on suomalainen sarjakuvapiirtäjä. Hän on piirtänyt sarjakuvia ''Hevoshulluun'' ja ''Mustanaamioon''. Hänen omia sarjakuviaan ovat sci-fi-aiheiset ''Achilles Wiggen'' ja *[[Xellana]]*. *[[Mustanaamio]]*-tarinoiden lisäksi hän piirsi Tony De Paulin käsikirjoittaman *Tuhon tietokone* -sarjan. *[[Sarjis]]*-lehdessä Leppäsen nimimerkki oli Oskar. Hän ei pitänyt nimimerkki-ideasta, jonka *Sarjiksen* päätoimittaja Veikko Savolainen oli keksinyt.

Ensimmäinen Leppäsen piirtämä *Mustanaamio*-tarina ”Väärä prinssi” (käsikirjoitus Norman Worker) ilmestyi *Mustanaamiossa* 11/1979.

Leppäselle myönnettiin Suomen sarjakuvaseuran Puupäähattu-palkinto vuonna 1985. Leppänen ei ottanut palkintoa vastaan ja perusteli lyhyesti vastaussähkeessä kieltäytymisen pilanpäiten sillä, ettei hattu sovi hänen profiiliinsa. Hän oletti, että palkinto annettaisiin automaattisesti jollekin toiselle. Tuolloin *[[Helsingin Sanomat|Helsingin Sanomissa]]* tehtiin tulkintoja, että kyseessä oli jonkinlainen protesti sen vuoksi, ettei Suomessa elä sarjakuvien piirtämisellä. Leppänen itse on kiistänyt tämän. Leppänen ei myöskään omien sanojensa mukaan perustellut alun perin kieltäytymistä sillä, ettei edes tee suomalaista sarjakuvaa. Palkintoa ei myönnetty kolmeen vuoteen tämän jälkeen.

## Bibliografiaa
* *Aurinkoalus : Sarjis-lehden sarjakuvat vuosilta 1972-74*. Arktinen Banaani 1997. .
* *Kloonien sota*. Arktinen Banaani 1997. .
* *Demonia*. Artinen Banaani 1995. .
* Mustanaamio- ja Fantomen-lehdissä vuodesta 1979
** n. 100 Mustanaamio-sarjakuvatarinaa, Achilles Wiggen, Rennes-Le-Chteâun aarre, Tuhon tietokone ja yhden tai kahden osan kokonaisuuksina Genesis, Starstriker -paholaisplaneetta, Trellos - kielletty planeetta, Viimeinen alus maapallolta

## Lähteet

## Aiheesta muualla
* Kari T. Leppäsen kotisivut
Jörgen Jönsson

**Jörgen Jönsson** (s. 29. syyskuuta 1972 Ängelholm, Ruotsi) on pelaajauransa lopettanut ruotsalainen jääkiekkoilija ja kautta aikain ensimmäinen jääkiekkoilija, joka on kyennyt samana vuonna voittamaan olympiakullan, MM-kullan sekä kansallisen sarjan kultamitalin. Tähän hän ylsi 2006. Uransa viimeisen kauden Jönsson pelasi Ruotsin Elitserienissä Färjestadissa 2008–2009. 

Jönssonin veli Kenny Jönsson on myös entinen jääkiekkoilija.

## Ura
### Elitserien 1990–1999

Jönsson aloitti uransa Rögle BK:ssa, jossa pelasi Allsvenskan-tasolla, kunnes seura nousi Ruotsin pääsarjaan Elitserieniin. Röglen pudottua taas Allsvenskaniin, Jönsson siirtyi Karlstadiin pelaamaan Färjestad BK:ssa. Jönsson torjui näin Röglen yrityksen tulla myydyksi Malmö IF:ään. Färjestadissa Jönssonista tuli nopeasti joukkueen avainpelaaja.

### National Hockey League 1999–2000

Calgary Flames varasi Jönssonin  numerolla 227 vuonna 1994. Flames ei kuitenkaan koskaan tehnyt sopimusta Jönssonin kanssa ja myi oikeutensa häneen New York Islandersille kesällä 1998. Jönsson solmi sopimuksen Islandersin kanssa kaudelle 1999–2000. Kesken kauden Islanders myi hänet Mighty Ducks of Anaheimiin, jossa hän pelasi loppukauden. Yhteensä Jönsson pelasi kaudella 81 ottelua ja teki 12 maalia ja antoi 19 maalisyöttöä.

Jönssonin perhe ei kuitenkaan viihtynyt Pohjois-Amerikassa, joten Jönsson irtisanoi sopimuksensa ja muutti takaisin Karlstadiin. 

### Takaisin Elitserieniin 2000–2009

Palattuaan Ruotsiin, Jönsson teki jälleen sopimuksen Färjestad BK:n kanssa. Färjestadissa hän pelasi uransa loppuun asti.

### Maajoukkueura

Helmikuussa 2007 Jönsson ohitti Euro Hockey Tourin turnauksessa Jonas Bergqvistin kaikkien aikojen ruotsalaisena maajoukkuepelaajana esiinnyttyään 273. kertaa Tre Kronorin vahvuudessa. Tuolloin hän oli tehnyt maajoukkueelle 50 maalia ja antanut 52 maalisyöttöä. Keskushyökkääjä Jönsson on saavuttanut kaksi olympiakultaa ja kaksi maailmanmestaruutta. Jörgen Jönsson oli maajoukkueen kapteeni silloin, kun Ruotsin suuret NHL-tähdet eivät olleet käytettävissä.

## Saavutuksia ja palkintoja
* olympialaisissa 1994 (kultaa), 1998, 2002, 2006 (kultaa)
* Ruotsin mestaruus 1997, 1998, 2002, 2006 ja 2009 (Färjestads BK) 
* Guldpucken (Ruotsin vuoden pelaaja) 1997
* maailmanmestaruuskisoissa 1994 (pronssia), 1997 (hopeaa), 1998 (kultaa), 1999 (pronssia), 2000, 2001 (pronssia), 2002 (pronssia), 2003 (hopeaa), 2004 (hopeaa), 2005, 2006 (kultaa) 
* maailmancupissa 2004
* Kautta aikain eniten pisteitä (123), maaleja (49) ja otteluita (163) Elitserienin pudotuspeleissä.
* IIHF:n Kunniagallerian jäsenyys 2019
* Färjestad BK on jäädyttänyt Jönssonin pelinumeron 21.

## Lähteet
*

### Viitteet

## Aiheesta muualla
* Legends of Hockey: Jörgen Jönsson
Sue Harrison

**Sue Harrison** (s. 1950) on yhdysvaltalainen kirjailija, jonka teokset kuvaavat alkuperäiskansojen elämää esihistoriallisella ajalla Amerikan pohjoisilla alueilla.

Sue Harrison on kotoisin Michiganista. Kouluaikoinaan hän opiskeli englannin kieltä ja kirjallisuutta. Hän innostui tutkimaan alkuperäiskansoja ja päättikin ryhtyä opiskelemaan kuutta Amerikan alkuperäiskieltä. Lisäksi hän opiskeli arkeologiaa, antropologiaa ja maantiedettä.

Hän on saavuttanut kirjoillaan valtavan suosion. Harrison kirjoittaa kirjojaan asiantuntevasti ja uskottavasti. Häntä onkin kiitetty siitä ja myös kerronnan elävyydestä.

Hänen kirjojaan on ilmestynyt 18 maassa Euroopassa ja Aasiassa.

## Teoksia

**Ensimmäiset ihmiset -trilogia:**
# Äiti maa, isä taivas (*Mother Earth, Father Sky*, 1990)
# Sisar kuu (*My Sister the Moon*, 1992)
# Veli tuuli (*Brother Wind*, 1994)

**Tarinankertoja-trilogia:**
# Jokien laulu (*Song of the River*, 1998) 
# Tuulten viesti (*Cry of the Wind*, 1998)
# Tähtien kutsu (C*all Down the Stars*, 2001)

## Lähteet

## Aiheesta muualla
* http://sueharrison.com/
Ilme

**Ilme** on ihmisen kasvojen lihasten aikaansaama tunteen ilmaus. Ilmeet ovat non-verbaalista viestintää, ja yksi ihmisen tärkeimmistä sosiaalisen kommunikoinnin tavoista. Myös muilla nisäkkäillä on todettu ilmeisiin perustuvaa viestintää.

Ihminen pystyy muodostamaan eri ilmeitä tahdonvaraisesti, mutta useimmat ilmeet syntyvät tahattomasti ja luonnostaan, sillä ne liittyvät suoraan tunteisiin. Joitakin ilmeitä on lähes mahdotonta peittää.

Ihmiset tunnistavat tietyt ilmeet kulttuuritaustastaan riippumatta. Tyypillinen helposti tunnistettava ilme on esimerkiksi viha. Toisaalta joitakin ilmeitä, kuten kauhua ja inhoa, voi olla vaikeaa erottaa toisistaan. 

Vauvat osaavat kommunikoida ilmeillä paljon ennen kuin oppivat puhumaan. Ensin ne useimmiten matkivat vanhempiensa ilmeitä, vaikkapa huulien pyöristystä, kulmien kurtistusta tai kielen näyttämistä. Ilme on siis vauvan ensimmäisiä tapoja saada kontakti ympäristöönsä.

*[[Mikroilme]]* on hyvin lyhytkestoinen, vain sekunnin murto-osan kestävä kasvonilme. Mikroilmeet ovat tahdosta riippumattomia, ja ne ilmentävät sellaisia tunteita, joita ihminen ei halua paljastaa. Mikroilmeitä on vaikea havaita keskustelutilanteessa, mutta niiden tunnistaminen helpottuu videokuvan ja tietokoneanalyysin avulla. 


Tiedosto:Scared Girl.jpg|Pelko
Tiedosto:Bored Angel at Mardi Gras.jpg|Kyllästynyt
Tiedosto:Anger Controlls Him.jpg|Viha
Tiedosto:Felicidade A very happy boy.jpg|Iloisuus
Tiedosto:Crying child with blonde hair.jpg|Suru
Tiedosto:Disgust2.jpg|Inho


## Katso myös
* Mimiikka
* Pantomiimi

## Lähteet

## Aiheesta muualla

* Pieni mutta pippurinen - Hesari
Dubplate

**Dubplate** on reggae-musiikissa käytettävä erikoislevy, joka on teetetty sound systemin soitettavaksi.  Se eroaa vinyylilevystä siten, että se on asetaatille painettu singlelevy. Alun perin asetaattilevy oli singlen koepainos. Sille tallennettu musiikki voi olla miksaus tunnetusta kappaleesta tai koesoittoon tarkoitettu julkaisematon kappale, jota ei välttämättä lopulta julkaista. Dubplatet muistuttavat hieman muiltakin musiikinaloilta tuttuja jinglejä,  mutta varsinaisena erona on se, että kappaleet lauletaan kokonaan, muutetuin sanoin ja varta vasten valittuihin rytmipohjiin. *Dubplate special* on suositun artistin kappaleestaan laulama uusi versio, jossa sanoitus on muutettu kehumaan sen soittavaa sound systemiä. 

## Lähteet
* 
* 

### Viitteet
Vieteri

**Vieteri** on jousi, johon voidaan varastoida energiaa virittämällä vieteri mekaanisesti, tavallisesti käsin. Toiminnassa vieteri vapauttaa varastoitunutta energiaa jousen avulla.

Vietereitä käytetään muun muassa kelloissa, itsekulkevissa lasten leluissa sekä erilaisissa soittorasioissa

## Katso myös
* Jousivakio
Otsa

**Otsa** on silmäkulmien yläpuolinen kasvojen osa. Otsan lihaksiin kuuluvat takaraivo-otsalihas, joka kohottaa silmäkulmia, sekä kulmakarvojen rypistäjälihas, joka vetää kulmakarvat yhteen ja rypistää otsan alaosaa.

## Lähteet

## Aiheesta muualla